CELEX: 62008TN0427
Language: fi
Date: 2008-09-24 00:00:00
Title: Asia T-427/08: Kanne 24.9.2008 — CEAHR v. komissio

6.12.2008   
            
            
               FI
            
            
               Euroopan unionin virallinen lehti
            
            
               C 313/44
            
         Kanne 24.9.2008 — CEAHR v. komissio
   (Asia T-427/08)
   (2008/C 313/80)
   Oikeudenkäyntikieli: englanti
   Asianosaiset
   
      Kantaja: Confédération Européenne des Associations d'Horlogers-Réparateurs (CEAHR) (Brysseli, Belgia) (edustaja: lawyer P. Mathijsen)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 10.7.2008 tekemä päätös SG-Greffe(2008) D/204448 on kumottava
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii tässä asiassa komission 10.7.2008 tekemän päätöksen SG-Greffe(2008) D/204448 kumoamista. Tällä päätöksellä hylättiin kantajan valitus, jonka mukaan EY 81 ja EY 82 artiklaa oli rikottu, koska kellonvalmistajat olivat kieltäytyneet toimittamasta varaosia itsenäisille kellonkorjaajille (asia K(2008) 3600), siitä syystä ettei liittymää yhteisön oikeuteen ollut.
   Kantaja esittää vaatimustensa tueksi, että komissio rikkoi perustamissopimusta muotoilemalla kantajan valitusta ja käyttämällä aineellisesti paikkansapitämättömiä tosiseikkoja päätöksessään.
   Lisäksi kantaja väittää, että komissio teki oikeudellisia virheitä ja rikkoi EY 81 ja EY 82 artiklaa päättäessään, etteivät kellonvalmistajat olleet määräävässä asemassa ja että ne eivät käyttäneet väärin määräävää asemaansa kieltäytyessään myymästä varaosia valikoivan toimitusketjun ulkopuolelle. Kantaja riitauttaa myös komission päätelmän, jonka mukaan kellonvalmistajien välillä oli sopimuksia ja yhdenmukaistettuja menettelytapoja.
   Kantaja väittää, että komissio käytti väärin toimivaltaansa käyttämällä neljä vuotta kantajan valitusta tutkittuaan perusteena sitä, ettei liittymää yhteisön oikeuteen ollut.
   Lisäksi kantaja väittää, että jätti perustelematta tämän, ja rikkoinin EY 253 artiklaa.
   Kantajan mukaan komissio loukkasi puolueettomuusperiaatetta sen valitusta tutkiessaan.